San Francisco

Pakko päästä San Franciscoon. Siellä on bileet: jazzia, runoutta, marihuanaa.

Niin ajatteli 18-vuotias hippi Dave Whitaker vuonna 1957 – ennen kuin tiesi olevansa hippi. Lukiosta päästyään Whitaker liftasi Minnesotasta San Franciscoon, käveli sisään boheemiin City Lights -kirjakauppaan, tutustui beatnik-runoilija Allen Ginsbergiin ja kirjailija Jack Kerouaciin ja poltti ensimmäisen marihuanasätkänsä.